b'\n_START_ARTICLE_\nUniverza v Ljubljani\n_START_SECTION_\nOrganiziranost\n_START_PARAGRAPH_\nUniverza v Ljubljani je javna ustanova, katere formalnopravna ustanoviteljica je Republika Slovenija, a ima poseben status med javnimi ustanovami, saj slovenska Ustava in Zakon o visokem \xc5\xa1olstvu dolo\xc4\x8data, da so javne univerze pri izvajanju svojega poslanstva avtonomne v organizacijskem in akademskem smislu. Pri tem pa ta pojem v zakonodaji ni natan\xc4\x8dno opredeljen, tako da je v praksi avtonomija omejena na ve\xc4\x8d na\xc4\x8dinov, na primer z umestitvijo akademskega osebja v sistem javnih uslu\xc5\xbebencev._NEWLINE_Vodja in predstavnik univerze je rektor, ostali organi pa so \xc5\xa1e senat, ki je najvi\xc5\xa1ji strokovni organ, upravni odbor, ki je odgovoren zlasti za materialne zadeve, in \xc5\xa1tudentski svet, ki zastopa interese \xc5\xa1tudentov. \xc4\x8clanice \xe2\x80\x93 fakultete in akademije \xe2\x80\x93 vodijo dekani, poleg tega pa imajo lastne senate, upravne odbore, \xc5\xa1tudentske svete, akademske zbore in druge organe._NEWLINE_Najve\xc4\x8dji dele\xc5\xbe, ve\xc4\x8d kot 300 milijonov evrov vrednega prora\xc4\x8duna (za leto 2016) predstavljajo neposredna prora\xc4\x8dunska sredstva za izvajanje \xc5\xa1tudijskih programov, fakultete pa lahko pridobivajo sredstva tudi z naslova \xc5\xa1olnin za izredni \xc5\xa1tudij, kandidiranjem na nacionalnih in mednarodnih razpisih za raziskovalno dejavnost ter iz drugih virov.\n_START_SECTION_\n\xc4\x8clanice univerze\n_START_PARAGRAPH_\nUniverzo sestavlja 26 \xc4\x8dlanic, od tega 23 fakultet in tri umetni\xc5\xa1ke akademije, ki izvajajo \xc5\xa1tudijske programe v skladu z nacionalnim programom visokega \xc5\xa1olstva.'